Sobiburo geležinkelio stotis
Sobiburo geležinkelio stotis (lenk. Sobibór stacja kolejowa) – geležinkelio stotis Sobiburo kaime, rytų Lenkijoje, Liublino vaivadijoje, Vlodavos apskrityje, Vlodavos valsčiuje. 1942-1943 m. šalia stoties veikė nacių įkurta Sobiboro naikinimo stovykla, kurioje buvo nužudyta apie 250,000 žmonių. Stotis priklauso Chelmas-Vlodava geležinkelio linijai. Iki Stulno geležinkelio stotelės yra 7,5 km ir iki Vlodavos geležinkelio stoties yra 8,1 km.